google/wiki40b huggingface dataset:
Tallima Paap

Tallima Paap (umbes 1707 Haanja mõis (Rõuge kihelkond) – märts 1768 Haanja mõis) oli eesti hernhuutlaste juhte 18. sajandil.
Paap sündis ja suri Rõuge kihelkonnas Tallima külas. Tallima küla kuulus Haanja mõisa valdusse, jääb praeguse Rõuge valla piiresse. Paap oli keskmisest talupojast enam haritud ja usuasjadega kursis. Umbes 1730–1742 oli ta kupjaks mitmetes Virumaa ja Järvamaa mõisates, kus tutvus ka hernhuutliku õpetusega.
1742. aastal naasis ta kodukanti ning alustas oma äärmiselt radikaalsete usuvaadete esitamist. Tema arvates pidid kõik inimesed loobuma täielikult kõigist maistest pahedest, mille hulka luges ta ka abielusisese seksuaalvahekorra, ning elama niivõrd askeetlikult kui vähegi võimalik. Ta korraldas enda ja jüngrite piitsutamisi ning hakkas peagi jutlustama mõisnikest kui saatanatest, kellelt tuleks mõisad ära võta ning nende varad hernhuutlaste vahel vennalikult jagada. Esialgu elasid tema jüngrid aga Paabu venna talus, mille ressursside ammendumise järel plaaniti kolida järgmise jüngri tallu ning kui kõik taludes leiduv oleks otsa saanud, siis võtta käsile mõisad. Nii kaugele asi siiski ei läinud, sest 1742. aasta septembris aeti Rõuge vennastekogudus laiali, ka Paap sattus Tartu maakohtu alla. Seal tunnustati aga tema arukust ning kindlaid põhimõtteid ja ta jäi karistuseta. Ta loobus ekstremistlikest vaadetest ning elas oma kodukohas tavalise hernhuutlasena kuni oma surmani.
Tallima Paabu ainetel on ilmunud romaan pealkirjaga "Õige vaim", autor Johannes Hiiemets, K.K.-Ü."Postimees"; Tartu, 1939. 378 lk.
Sergei Hints

Sergei Hints, ka Sergius Hints (17. detsember 1917 Tallinn – 13. mai 1974 Värska) oli eesti õigeusu preester, aastast 1948 Võru praost. 
Lõpetas Petseri vaimuliku seminari, pühitseti 1939. aastal diakoniks ja seejärel samal aastal preestriks. 
Teenis aastatel 1939–1942 Mõniste-Ritsiku ja aastatel 1942–1948 Tahkuranna kogudust. Aastast 1948 kuni surmani oli Värska koguduse esipreester ja Võru praost.
1953 ülendati ülempreestriks. 
Aastast 1963 teenis paralleelselt asendusvaimulikuna ka Mõniste-Ritsiku kogudust.
Suri mais 1974 ja maeti Tallinna Aleksander Nevski kalmistule.
Aadam ja Eeva

"Aadam ja Eeva" on Ellen Kolgi 1970. aastal valminud dolomiitskulptuur, mis kujutab jässakaid, lopsakate juustega alasti meest ja naist.
Skulptuuri mõõtmed on umbes 135 × 73 × 45 cm.
Alates 1991. aastast on kuju kunstimälestisena muinsuskaitse all.
Skulptuur asus kuni 2008. aastani Komandandi aias, kus sai kahjustusi ilmastiku ja vandalismi tõttu ning kuju otsustati parema säilimise huvides viia hoiule Kumusse. Endises asukohas asub nüüd autori 2008. aastal valminud variant skulptuurist.
Euroopa toompihlakas

Kirjeldus

Kasvab 0,5–2 (3) m kõrguseks põõsaks. Võrsed on nooremana karvased, seejärel paljad, läikivad ning punakaspruunid. Pungad on munaja kujuga, tipp on teritunud, seda katavad viltjaskarvased punakaspruunid soomused. Lehed on 2–4 cm pikkused, ümara kuni munaja või äraspidimunaja kujuga, teravaservalised ja tömpjad. Sügisel värvuvad lehed oranžiks kuni sarlakpunaseks. Õitsemine toimub maikuus. Õitseb hiljem kui teised toompihlaka liigid ning viljasumine on võimalik ka ainult oma õietolmuga. Kroonlehed on valged, kuid tipp roosa. Viljadel olevad tupplehed on püstised või nõrgalt tagasi käändunud. Viljad on rohelise viljalihaga, lääged ning viljades paiknevate suurte seemnete tõttu kuivad.

Levik

Looduslik päritolu on Kesk- ja Lõuna-Euroopa mäed, Väike-Aasia, Põhja-Aafrika.

Kasutamine

Saak on väheldane ning seetõttu kasvatatakse liiki pigem dekoratiivtaimena liivasel ja kuival kasvukohal.
Arthur Vierendeel

Esteetiliste kaalutluste esiletõstmine

Hiljem on ta avaldanud kirjutisi terase kasutamisest arhitektuuris ja insenerehitistes ning esteetika ja puhta inseneriteaduse (pure engineering) vahekorrast, öeldes, et metalltarindite dimensioonimisel tuleks eelkõige lähtuda esteetilistest kaalutlustest ja alles seejärel peaks kasutama matemaatilisi valemeid.
Igors Sļesarčuks

Igors Sļesarčuks (sündinud 31. märtsil 1976 Riias) on endine Läti ja Venemaa jalgpallur.
1995–1996 mängis ta klubis FC Sadam Tallinn.
1998–2095 mängis ta Läti jalgpallikoondises.
Alentejo

Alentejo on ajaloolis-kultuuriline piirkond Mandri-Portugali lõunaosas. Alentejo piirneb lõunas Algarvega, läänes Lissaboni ja Atlandi ookeani, idas Hispaania ja põhjas Centro piirkonnaga. Portugali põhjosast eraldab seda Tejo jõgi ning piirkonna nimi tähendabki tõlkes 'Tejo taga' või 'üle Tejo'.
Esimese astme haldusüksustest kuuluvad täielikult Alentejo piirkonda Beja ringkond, Évora ringkond ja Portalegre ringkond, osaliselt Lissaboni ringkond, Santarémi ringkond ja Setúbali ringkond. Suuremad linnad Alentejo regioonis on Évora, Elvas, Portalegre, Beja, Moura ja Sines.
Alentejo pindala on 31 551,2 km² ja 2011. aasta andmetel elas seal 758 739 inimest. Niivõrd täpset arvestust selle traditsioonilise piirkonna kohta võimaldab pidada asjaolu, et tegemist on ka Euroopa Liidu statistilise üksusega, mille piirid on täpselt määratud ja mille lõikes kogutakse statistilisi andmeid.
Hillar Zahkna

Isiklikku

Hillar Zahkna poeg Rene Zahkna on samuti laskesuusataja.
Soul

Asend

Soul asub Lõuna-Korea loodeosas Põhja-Korea piiri lähedal keskmiselt 87 meetri kõrgusel üle merepinna. Linn asub Hani jõe alamjooksul, mis moodustub Soulist ida pool Bukhangangi (ehk Põhja-Hani jõe) ja Namhangangi (ehk Lõuna-Hani jõe) liitumiskohal Yangsuris. Kesklinn on ümbritsetud arvukatest mägedest. Kesklinna vahetus naabruses kõrgub Namsan (e.k. Lõunamägi), mille otsas asuva teletornini viib köisraudtee. Bukhansani mägi (e.k. Hani jõest põhjas asuv mägi) asub põhja pool linna ning Namhansani mägi (e.k. Hani jõest lõunas asuv mägi) linnast kagus. Ümbruskonna orgudes on arvukalt väikeseid külasid ja iidseid budistlikke kloostreid. Linna lõunaservas asub Gwanaksani mägi, mis on linlaste jaoks tähtis puhkeala. Soulist lookleb läbi Cheonggyecheoni jõgi.
Korea sõja (1950–1953) järel kahe Korea vahelise piirina toimival 38. laiuskraadil, mis asub Soulist 56 km põhja pool, on Panmunjeomi küla, kus 27. juulil 1953 allkirjastati Põhja- ja Lõuna-Korea vaheline relvarahukokkulepe.
Souli linna piirides asub Hani jões mitu saart, millest kõige olulisem on Yeouido. Üks jõeharu on maaparanduse eesmärgil kuivendatud. Seouli ajalooline süda asub geomantiliselt soodsas paigas seal w-kujuliselt kulgevast jõest veidi põhjas.
Linnasüda on vana Chosŏni dünastia aegne hoonestus.
JQuery

Ajalugu

Rezig omandas HTML-i, kui hakkas programmeerimisega tegelema. Rezig programmeeris QBasicu keeles, kui tema tuttav näitas talle HTML-i aluseid ja seda, kuidas veebilehte Angelfire'i teenust arendades luua. Jõuludeks kinkis isa talle kaks raamatut HTML-i kohta. Just siis, kui ta hakkas programmeerima Visual Basicu keeles, hakkasid HTML ja veebidisain teda huvitama.
Suurem huvi JavaScripti vastu tekkis hiljem, umbes 2004. aastal. Siis sai Rezig bakalaureusekraadi arvutiteaduse valdkonnas ja töötas poole kohaga kohalikus firmas Brand Logic. Ta tegeles veebisaidi disainiga, milles loodi kasutajatele kerimisfunktsioonist. Rezig polnud rahul lahendusega, kus ta pidi kasutama teiste arendajate koodi ning otsustas saada põhjalikult selgeks JavaScripti. Kui ta selle selgeks sai, avastas, et JavaScript on lihtne aga peen keel, mis sobib paljude ülesannete lahendamiseks. Järgmise paari aasta jooksul lõi Rezig mitu erinevat JavaScripti rakendust, enne kui ta lõpetas jQuery loomise. jQuery loomise eesmärgiks seadis Rezig mitmekordselt kasutatavate koodijuppide kodeerimise võimaluse, mis lubaks JavaScripti lihtsustada ja kasutada koodijuppe nii, et ei peaks muretsema rist brauseri küsimuste pärast. Raamistikku tutvustati avalikkusele BarCampi arvutikonverentsil New Yorgis 2006. aastal.
Eesti Lepidopteroloogide Selts

Eesti Lepidopteroloogide Selts (ELS) on ühendus, kuhu on koondunud Eesti, Rootsi, Soome ja Läti professionaalsed ja amatöörlepidopteroloogid. Selts asutati 26. septembril 1998. 
Ühenduse eesmärk on Eesti liblikate süstematiseerimine, nende leviku kaardistamine ja vastavateemalise kirjanduse väljaandmine. Muu hulgas populariseerib selts noorte liblikateadmisi. 
Seltsi töö käigus on Eesti faunas avastatud umbes 150 liblikaliiki, kelle elamine Eestis polnud varem teada. 
Selts on välja andnud mitmeid publikatsioone ning koos Eesti Looduseuurijate Seltsiga avaldatakse ajakirja Lepinfo. Alates 2014. aastast valitakse Eesti Aasta liblikas. 2017. aastal korraldati Eesti rahvusliblika valimine.
Seltsi juhib 1998. aastast Aleksander Pototski.
Jesteburg

Ajalugu

Jesteburgi on esmakordselt mainitud aastal 1202 dokumendis, mille on allkirjastanud Bremeni peapiiskop Hartwig II.
Loss, mis andis linnale oma nime, valvas arvatavasti Seeve ülepääsu 13. sajandini. Selle jäänuseid pole siiski veel leitud.
Aastatel 1872/73 ehitati Buchholz in der Nordheide ja Lüneburgi vahele raudtee, mis läbis ka Jesteburgi.
Liitlaste õhurünnakutes Hamburgile 1943. aasta jaanuaris visati Jesteburgile süütepomme, mitu hoonet hävitati. 19. aprillil 1945 lasti raudteesild Wehrmachti poolt õhku Briti vägede edenemise aeglustamiseks.
Aastatel 1933 kuni 1945 Jesteburgi rahvaarv peaaegu kahekordistus, peamiselt põgenike arvel.

Vaatamisväärsused

Aastatel 1986/87 ehitati Niedersachsenplatzil üles Heimathaus. Heimathaus on 450. aastane hoone, mis pärineb Eyendorfist.
Jesteburgis on ka Kunststätte Bossard, ekspressionistlik ühendkunstiteos.
Kohila Mõisakool

Kohila Mõisakool on Kohila vallas Kohila mõisa peahoones tegutsev kool.  
Kool on ühtlasi Vanalinna Hariduskolleegiumi juurde moodustatud MTÜ Miikaeli Ühenduse filiaal. Koolis õpetamine lähtub Vanalinna Hariduskolleegiumi pedagoogilisest kontseptsioonist . 
Kool avati 1. septembril 2013, kui alustas üksainus esimene klass. Kool kavatseb tulevikus saada põhikooliks . 
Tegutseb MTÜ Kohila Mõisakool.
Loode-Venemaa Valitsus

Loode-Venemaa valitsus (vene Северо-Западное правительство või Русской Северо-Западной области) oli koalitsioonivalitsus, mis moodustati 11. augustil 1919 Tallinnas. Valitsuse ametlik asukoht oli Narva. Valitsuse üks peaülesandeid oli likvideerida bolševism Pihkva, Novgorodi ja Petrogradi kubermangus.
Valitsusse kuulusid kadetid, paremesseerid ja menševikud.
Valitsuse pea-, välis- ja rahandusminister oli Stepan Lianozov (Степан Георгиевич Лианозов), sõjaminister Nikolai Judenitš, merejõudude minister kontradmiral Vladimir Pilkin.
Valitsus lagunes pärast 5. detsembrit 1919, kui Judenitši juhitav Loodearmee oli saanud suuri kaotusi.
Kalju Toim

Kalju Toim (7. jaanuar 1925 Palupera vald – 20. juuni 1996 Elva) oli eesti psühholoog ja pedagoog.
Konstantin Ramuli õpilane.

Elulugu

Pedagoogikakandidaat Kalju Toim töötas Elva keskkoolis õpetajana ja Tartu Ülikoolis õppejõuna. Ta kirjutas uurimusi diferentsiaalpsühholoogia, psühhodiagnostika ja õppepsühholoogia alalt. Kalju Toim on sündinud Palupere vallas ning maetud Elva kalmistule.
Kalju Toimi lemmikuks oli Kent-Rosanoffi sõnaassotsiatsioonide test, mis koosneb sõnade nimekirjast, millele inimene on kutsutud vastama esimese pähe tuleva sõnaga. Ta leidis ka mitmeid huvitavaid seaduspärasusi, näiteks sarnanesid erikoolide õpetajate assotsiatsioonid rohkem nende puudega õpilaste kui tavagrupi omadega. Tema tööd ilmusid vaid Tartu Ülikooli toimetistes "Töid psühholoogia alalt" seerias.
Triin Narva

Triin Narva (sündinud 12. novembril 1994) on eesti maletaja. 
Ta õppis aastatel 2001–2013 Gustav Adolfi Gümnaasiumis, mille lõpetas kuldmedaliga. 2017. aastal lõpetas ta cum laude Tallinna Tehnikaülikooli loodusteaduskonna bakalaureuseõppe rakenduskeemia ja biotehnoloogia erialal.
2009. aastal saavutas ta Eesti naiste meistrivõistlustel pronksmedali. Teda edestasid Valeria Gansvind ja Leili Pärnpuu. 2010. aastal jäi ta teiseks Tuuli Vahtra järel. Ka 2011. aastal saavutas ta Eesti naiste malemeistrivõistlustel teise koha. Seekord edestas teda ta ema Regina Narva. Ning ka 2012. aastal oli ta teine – nüüd Tatjana Fomina järel.

Isiklikku

Ka tema isa (Jaan Narva), ema (Regina Narva), õed Ann ja Mai, vend Mart, onu Igor Rõtov, onunaine Tuulikki Laesson, vanavanemad Boriss Rõtov ja Merike Rõtova ning vanavanaisa Oskar Kuningas on tegelenud malega.
Laine Tarvis

Laine Tarvis (sünninimi Laine Aaslaid; sündinud 26. septembril 1937 Säärel) on Eesti poliitik.
Teda küüditati lapsepõlves mitmel korral. Esimesel korral sunniti perekond Stebeli rannakaitsepatarei ehituse eest lahkuma; teisel korral küüditas Saksa sõjavägi 1944. aastal vanaisa ja kolme lapsega raseda ema Rosaline-Luise Aaslaidi Rügeni saarele. Isa Villem Aaslaid põgenes samal aastal Rootsi.
Ta lõpetas Tallinna Rahanduse ja Krediidi Tehnikumis eelarvelise raamatupidamise eriala 1955. Pärast seda jätkusid õpingud Tartu Ülikooli majandusteaduskonnas rahanduse ja krediidi erialal, mille ta lõpetas 1960.
1990–1994 oli ta Saare Maavalitsuses abimaavanem. 1996–1999 oli ta Kuressaare linnavolikogu esimees.
Tarvis oli 2008. aastal viie organisatsiooni juhtide hulgas: Eesti Naisteühenduste Ümarlaud, Saaremaa Naiste Ümarlaud, Eesti Saarte Naiskogu, Eesti Maanaiste Ühendus ja Eesti Maanaiste Ühendus "Saare Naised".
Ta oli VIII ja IX Riigikogu liige. IX koosseisu Keskerakonna fraktsiooni liikmena peatus ta riigikogu töönädalal kahetoalises Narva maanteel asuvas korteris, mille üür ei ületanud kompensatsiooniks saadavat 5000 krooni.

Hobid

Tema hobiks on sport. Isiklik rekord kettaheites on 47,36 meetrit. Tarvis käis kolm korda ka veteranide Euroopa meistrivõistlustel ja parim koht oli tal seitsmes.
August Vilbert

August Eduard Vilbert (15. november 1903 Läänemaa – 3. juuni 1938 Tallinn) oli Eesti motosportlane.
Pärast gümnaasiumi lõpetamist õppis ta aastatel 1927–1929 Taanis autoasjandust. Töötas aastatel 1921–1927 ja a-st 1930 kindlustusaktsiaseltsis Eesti Lloyd ning aastatel 1929–1930 firma Puhk & Pojad autoosakonnas.
Motosporti hakkas ta harrastama 1929. aastal. Võistlema hakkas ta 1934. aastal ja tuli Riias esikohale. Samuti tuli ta aastatel 1934–1935 Tallinnas rahvusvahelistel hipodroomisõitudel esikohale ja pälvis Eesti meistri tiitli. 1934. aastal võitis ta ka Eesti Suursõidus esikoha. Samal aastal sai ta võidusõidus külgvankritega 1000 cm³ mootorrataste 1 km võistlusmaal turismimasinate grupis tagajärje – 117,3 km/h, mis oli kuni tema surmani Eesti rekord.
Kadaka külas 2. juunil 1938 toimunud liiklusõnnetuses saadud vigastuste tagajärjel suri ta 3. juunil Tallinnas ja maeti 5. juunil Tallinna Kalamaja kalmistule.

Mälestuse jäädvustamine

Tema surma-aastal 1938 autasustati Eesti suursõidu kiireimat juuniori esimest korda Vilberti rändkarikaga.
Denis Zvizdić

Denis Zvizdić (sündinud 9. juunil 1964 Sarajevos) on Bosnia ja Hertsegoviina poliitik, alates 31. märtsist 2015 Bosnia ja Hertsegoviina peaminister.
Denis Zvizdić lõpetas Sarajevo Ülikooli arhitektuuri alal ja töötas hiljem samas professorina.
Ta kuulub Demokraatliku Aktsiooni Parteisse.
Paadrema Püha Kolmainu kogudus

Paadrema Püha Kolmainu kogudus on õigeusu kogudus, mis tegutseb Pärnu maakonnas Lääneranna vallas Paadrema külas. Kogudus kasutab Paadrema Püha Kolmainu kirikut.
Kogudus asutati 1884.
1890 oli koguduses 983 inimest, 1913 1538 inimest, 1939 925 inimest. 1970 oli kogudusel 81 annetajaliiget.
Koguduse preester on Agaton Paalberg.
Rant-tähnsamblik

Rant-tähnsamblik (Arthonia byssacea) on samblik. 
Ta on Eestis arvatud III kaitsekategooriasse (seisuga 2012).
Teda kasvab paljudes kasvukohtades, nt sõnajala kasvukohatüübis, lubikaloo kasvukohatüübis, mustika kasvukohatüübis.
Augustiinlased

Augustiinlased on katoliku kiriku nunna- ja mungaordu liikmed. Elavad Augustinuse teostest tulenevate ja paavsti 1244. aastal kinnitatud reegli järgi. Augustiinlased jagunevad paljasjalgseteks, rekollektoriteks (mõlemad 16. saj), assumptsionistideks (19. saj) ja eremiitideks.
Zacatecase osariik

Ajalugu

Zacatecase osariik loodi 1824. aastal.

Haldusjaotus

Zacatecase osariik on jagatud 58 kohalikuks omavalitsuseks.
Andrei Zevakin

Haridustee

Andrei Zevakin lõpetas 2012. aastal Jõgeva Gümnaasiumis põhikooli ning jätkas oma õpinguid Tartu Miina Härma Gümnaasiumis. 2013. aasta talvel sai Zevakin HMC-st (Headmasters' and Headmistresses' Conference) stipendiumi ning suundus 2013/2014. õppeaastaks Inglismaale Yorki St Peter'si kooli õppima. Aastal 2016 lõpetas ta Miina Härma Gümnaasiumis International Baccalaureate'i õppe.

Hobid

Zevakin tegeles võistlustantsuga tantsuklubis Stiil 5.–13. eluaastani. 
Aastatel 2003–2014 mängis Zevakin jalgpalli SK Nooruses 96 ja 2014–2017 FC Jõgeva Wolvesis. 2017. aasta alguses jätkas ta jalgpalluri karjääri JK Tammeka ridades.

Muusika

Aastatel 2004–2011 õppis Zevakin 50. lennus Jõgeva Muusikakoolis, kus ta lõpetas klassikalise klaveri eriala. Ta saavutas noorte klaverikonkurssidel häid kohti. 2012. aastal suundus ta klassikalise klaveri eriala edasi õppima Heino Elleri nimelisse Tartu Muusikakooli, kus aga pärast Inglismaale õppima minekut õpingud pooleli jäid.
Zevakin käis gümnaasiumiaastatel vahel lauljaid klaveril saatmas, mille kaudu tekkis huvi muusika kirjutamise vastu. Noormehe esimene omal käel valminud lugu “Ma jään” Karl Gustav Adamsoole avaldati aastal 2016.
2017. aastaks oli Zevakin kaverdanud 26 laulu ja avaldanud neli enda lugu. Ta on koostööd teinud mitme Eesti lauljaga, kelle seas näiteks Gertu Pabbo, Liina Ariadne Pedanik ja Maian Lomp. Zevakin produtseerib peamiselt EDM alamžanreid.
Zevakini YouTube'i kanalil on üle 118 000 jälgija, ning tema kõige populaarsem video, milleks on laulja James Blunti loo “You’re Beautiful” laulusõnade video, on 2018. aasta aprilli seisuga kogunud üle 113 miljoni vaatamise. Zevakini autosõidu-kaver-versioonil Ed Sheerani loost “Shape Of You” on aga rohkem kui 1 miljon vaatamist.
Godert von der Recke

Godert von der Recke (ka Goedert) oli Liivi ordu liige ja Toolse foogt aastatel 1536–1547.
Goderti vanemad olid Johann von der Recke von Sümmern/Uentorp ja Rorich von der Mark. Tema vend oli samuti orduvennaks olnud Hermann von der Recke. Tal oli veel kaks venda: Lorenz ja Evert. Ta oli ka Tallinna komtuuri Johann von der Recke-Sümmerni nõbu. Godert pärines Uentropist Marki krahvkonnast Vestfaalist.
1522. aastal mainiti Godertit esmakordselt Liivi ordu liikmena. 1529. aastal oli ta Maasilinnas kumpan ja 1532. aastal drost Dünamündes. 1536. aastal sai temast Toolse foogt ja seda ametit pidas ta järgmised 11 aastat. Pärast seda andmed temast puuduvad.
Purjetaja (ajaleht)

Purjetaja oli Eesti Jahtklubide Liidu ajaleht, mis ilmus aastail 1989–1995. Aastal 1993 muudeti see Hommikulehe vaheleheks.
Asutaja ja esimene toimetaja oli Leonid Parašin, alates 1992. aastast oli toimetaja Peeter Leola.
Nii erialaste kui ka üldhuvitavate artiklite kõrval ilmus Purjetajas võistlusprotokolle ja edetabeleid.
Hamiltoni maakond (Kansas)

Ajalugu

Maakond moodustati 1873. aastal.
Sulestik

Sulestik on lindude sulgedest kehakate ehk linnu keha katvad suled koosvõetult.
Eristatakes väikesulestikku (selle moodustavad kattesuled) ja suursulestikku (selle moodustavad hoo- ja tüürsuled).
Sulgimisest lähtuvalt eristatakse hund- (enne pesitsust) ja puhkesulestikku (pärast pesitsust) ning mõne linnu puhul (nt rabapüü) ka suve- ja talvesulestikku.
Krista Viirand

Krista Viirand (sündinud 23. jaanuaril 1957 Jõgeval) on eesti endine näitleja.
Ta lõpetas aastal 1975 Jõgeva Keskkooli ja aastal 1980 Tallinna Riikliku Konservatooriumi lavakunstikateedri.
Ta töötas aastatel 1980–1990 Vanalinnastuudios; hiljem on ta lõpetanud meditsiinikooli ja töötanud massöörina.
Kusti Kokk

Kusti Kokk (8. detsember 1938 Kihelkonna vald – 25. märts 1996) oli eesti pedagoog. 
Ta oli üks Kingissepa 2. Keskkooli (praegune Kuressaare Gümnaasium) asutajatest ja direktor aastatel 1978–1987.
Päideroog

Majanduslik tähtsus

Soomes kasvatatakse päideroogu energiataimena (aastal 2005 umbes 10 000 hektaril). Päideroog niidetakse, pallitatakse ja põletatakse segus turba või puidujäätmetega (päideroogu on segus 5–10%). Hektarilt annab päideroog 6–13 t kuivainet. Soomes ja Rootsis on uuritud päideroo potentsiaali kiutaimena, näiteks paberitööstuse toormena.
Päideroog kasvab hästi ka viletsal pinnasel ja saastunud tööstusmaastikul. Ta sobib hästi saastunud pinnase parendamiseks ja selle bioloogilise mitmekesisuse suurendamiseks.
Oma vastupidavuse tõttu on päideroog märgaladel invasiivne liik, eriti kui alad on inimtegevuse poolt häiritud. Sellistes kohtades võtab päideroog kergesti võimust ja vähendab bioloogilist mitmekesisust. Päideroog levib nii seemnete kui risoomi kaudu ja selletõttu on temast raske vabaneda.
Eestis on päideroogu kasutatud kultuurniitudel heintaimena, eriti loomasöödana.
Päideroost on aretatud sorte, mida kasvatatakse ilutaimena. Sort 'Strawberries and Cream' on oma nime ('maasikad ja koor') saanud lehtede järgi, mis on roosakad laiade valgete triipudega.
Päiderohu lehed sisaldavad dimetüültrüptamiini, mis on ayahuasca üks komponente. Lehtedes leidub ka 5-metoksüdimetüültrüptamiini ja sellele lähedasi aineid. Täheldatud on ka beetakarboliini. Mõned päiderohuliigid sisaldavad gramiini, mis võib kahjustada aju, kesknärvisüsteemi ja teisi elundeid ning võib põhjustada surma inimese magamise ajal.
Bozcaada

Bozcaada (kreeka Τένεδος (Ténedos, Tenedos)) on Türgile kuuluv saar Egeuse mere kirdeosas. Ta kuulub Bozcaada maakonda. Geograafilised koordinaadid on 39°49' N, 26°2' E.
Pindala on 32 km² (teistel andmetel 39 km²), elanike arv 2543 (1997. aasta rahvaloendus).
Saart ümbritseb 17 väiksemat saart.
Kõrgeim punkt on Göztepe küngas (192 m üle merepinna).
Põhilised elatusallikad on kalapüük ja turism. Saar on sajandeid olnud kuulus oma viinamarjade, veinide ja punaste moonide poolest.
Pärast Kreeka-Türgi sõda mõisteti Bozcaada koos Gökçeada saarega Lausanne'i lepinguga Türgile ja demilitariseeriti. Kreeklased aeti saarelt peaaegu täielikult välja ning asemele asustati türklased maismaalt. Praegu on saarel järel umbes 30 kreeklast.
Trilepida

Levila

Need maod elavad Lõuna-Ameerika põhjaosas ja Panamas.
Thot

Thot (Thoth) on vanaegiptuse mütoloogias tarkuse- ja kuujumal.
Teda kujutati iibise või paaviani peaga.
Thot esines kohtukirjutajana. Näiteks arvutas ta välja jumalate ja inimeste eluaja pikkust.
Egiptlased nimetasid ürgookeani Nuniks, sellel oli küngas. Künkale lendas Thot, munes muna. Munast koorus järgmine jumal, kes lõi maailma.
Kreeklased samastasid Thoti Hermesega, sest ta esines jumalate saadikuna.
Lilienfeldi auhind

Julius Edgar Lilienfeldi auhind (inglise keeles Julius Edgar Lilienfeldi Prize) on Ameerika Füüsikaseltsi teadusauhind väljapaistvate saavutuste eest füüsikas. 
Auhind on nimetatud füüsiku, transistori leiutaja Julius Edgar Lilienfeldi järgi.
Auhinda, mida jagatakse igal aastal,  antakse välja alates 1989. aastast.
Ulgkivi

Ulgkivi on seinast välja ulatuv kandva funktsiooniga konsoolitaoline kivi, millele võib toetuda ka võlvkaar või -roie. Tihti on see kasutusel  vaid dekoratiivsetel eesmärkidel. Liigendub pealisplaadiks ja S-kujulise profiiliga kandeosaks.
Petteri Hasa

Petteri Hasa (sündinud 13. jaanuaril 1971) on soome trummar ja muusikapedagoog.
Petteri sündis küll Soomes, kuid on juba aastaid elanud Eestis. Ta mängis ansamblis Smilers ja mängib praegu ansamblis Dagö.

Isiklikku

Ta on abielus Romi Hasaga (sündinud Romi Erlach). Neil on 2005. aasta lõpul sündinud tütar Lotta Mii, 7. märtsil 2007 sündinud poeg Toni  ja 28. augustil 2009 sündinud  Luka.
Wülknitzi vald

Vallaosad

Wülknitz, Heidehäuser, Lichtensee, Peritz, Streumen ja Tiefenau
Pisuhänd (ajakiri)

Pisuhänd : huumori ja pilke album, oli väliseesti huumoriajakiri, mis ilmus 1946. aastal Rootsis Stockholmis.
Tegevtoimetaja oli Edgar V. Saks. Üks autoreid oli karikaturist Arnold Sirkel.
Ajakirja ilmus vaid 1 number.